82/795/ETY: Neuvoston päätös, tehty 15 päivänä marraskuuta 1982, ympäristöön pääseviä kloorifluorihiilivetyjä koskevien varotoimenpiteiden lujittamisesta



Virallinen lehti nro L 329 , 25/11/1982 s. 0029 - 0030

Suomenk. erityispainos Alue 15 Nide 4 s. 0040

Espanjank. erityispainos: Luku 15 Nide 3 s. 0245

Ruotsink. erityispainos Alue 15 Nide 4 s. 0040

Portugalink. erityispainos: Luku 15 Nide 3 s. 0245



NEUVOSTON PÄÄTÖS, tehty 15 päivänä marraskuuta 1982, ympäristöön pääseviä kloorifluorihiilivetyjä koskevien varotoimenpiteiden lujittamisesta (82/795/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1) ottaa huomioon edustajakokouksen lausunnon(2) ottaa huomioon talous- ja sosiaalikomitean lausunnon(3) sekä katsoo, että ympäristöön pääsevistä kloorifluorihiilivedyistä 26 päivänä maaliskuuta 1980 annetussa neuvoston päätöksessä 80/372/ETY(4) määrättiin tuotantokapasiteetin nollakasvusta ja kloorifluorihiilivetyjen F-11 ja F-12 käytön rajoittamisesta aerosolien täytön yhteydessä; mainitussa päätöksessä määrättiin toteutettujen toimenpiteiden uudelleentarkastelusta saatavilla olevan tieteellisen ja taloudellisen tietämyksen perusteella, mainittu uudelleentarkastelu on osoittanut, että yhteisön on tarpeen jatkaa ehkäisevän politiikan noudattamista; jo toteutettuja varotoimenpiteitä on jatkettava ja lujitettava, päätöksen 80/372/ETY 1 artiklan 1 kohtaa olisi sovellettava kloorifluorihiilivetyjen F-11 ja F-12 tuotantokapasiteetin tarkan ja yhdenmukaistetun määritelmän perusteella; vuoden 1980 kokonaistuotantokapasiteetti on laskettu koko yhteisöä varten tämän määritelmän mukaan, aihetta koskevan yhteisön politiikan säännöllisten tarkistusten valmistelemiseksi komission olisi koottava ja verrattava kloorifluorihiilivetyjen tuotantoa ja käyttöä koskevia asianmukaisia tilastotietoja, varotoimenpiteenä olisi rajoitettava kloorifluorihiilivetyjen päästöjä synteettisen vaahdon, jäähdytyksen ja liuotinten alalla; tätä varten olisi toteutettava asianmukaisia toimia, toimenpiteitä, jotka toteutetaan vuoden 1983 ensimmäisen puoliskon aikana, tarkastellaan uudelleen saatavilla olevan tieteellisen ja taloudellisen tietämyksen perusteella, ja kyseisen uudelleentarkastelun perusteella mahdollisesti tarpeellisiksi osoittautuvat lisätoimenpiteet toteutetaan mahdollisimman pian ja joka tapauksessa viimeistään 31 päivänä joulukuuta 1983, ja perustamissopimuksessa ei ole määräyksiä tämän päätöksen tekemiseksi tarvittavista erityisistä toimivaltuuksista, minkä vuoksi on tarpeen soveltaa 235 artiklaa, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on toteutettava kaikki aiheelliset toimenpiteet sen varmistamiseksi, että päätöksen 80/372/ETY 1 artiklan 1 kohtaa sovelletaan liitteessä annetun tuotantokapasiteettimääritelmän ja vertailuluvun perusteella. 2 artikla 1. Jäsenvaltioiden on toteutettava kaikki aiheelliset toimenpiteet, joilla helpotetaan komission toimesta tapahtuvaa kloorifluorihiilivetyjen F-11 ja F-12 tuotantoa ja käyttöä koskevan asianmukaisen tilastotiedon säännöllistä keräämistä. 2. Jäsenvaltioiden on toimittava yhteistyössä komission kanssa toimissa, joilla pyritään vähentämään kloorifluorihiilivetyhäviöitä ja kehittämään parhaat mahdolliset tekniikat päästöjen rajoittamiseksi synteettisen vaahdon, jäähdytyksen ja liuotinten aloilla. 3 artikla Toimenpiteitä, jotka toteutetaan päätöksen 80/372/ETY ja tämän päätöksen mukaisesti, tarkastellaan uudelleen viimeistään 30 päivänä kesäkuuta 1983 saatavilla olevan tieteellisen ja taloudellisen tiedon perusteella. Tätä varten jäsenvaltiot toimittavat komissiolle, jollei liikesalaisuuden säilyttämisen tarpeellisuudesta muuta johdu, kaikkien niiden saatavilla olevien selvitysten ja tutkimusten tulokset. Neuvosto hyväksyy komission ehdotuksesta mahdollisimman pian ja joka tapauksessa viimeistään 31 päivänä joulukuuta 1983 sellaiset lisätoimenpiteet, jotka ovat mahdollisesti tarpeen tällaisen uudelleentarkastelun perusteella. 4 artikla Tämä päätös on osoitettu kaikille jäsenvaltioille. Tehty Brysselissä 15 päivänä marraskuuta 1982. Neuvoston puolesta Puheenjohtaja N. A. KOFOED (1) EYVL N:o C 269, 21.10.1981, s. 5, (2) EYVL N:o C 125, 17.5.1982, s. 167, (3) EYVL N:o C 348, 31.12.1981, s. 19, (4) EYVL N:o L 90, 3.4.1980, s. 45 LIITE Kloorifluorihiilivetyjen F-11 ja F-12 tuotantokapasiteetin määritelmä ja vertailuluku 1. Tuotantokapasiteetti määritellään kahdenkymmenenneljän tunnin jatkuvan toiminnan täytenä kapasiteettina, joka kerrotaan keskimääräisellä vuosittaisella päivien määrällä, jona laitokset tavanomaisissa huolto- ja turvallisuusoloissa pystyvät toimimaan. Se ilmoitetaan tonneina vuotta kohti. 2. Yhteisön kokonaistuotantokapasiteetin vertailuluku, joka sisältää kaikki kymmenen yhteisön tuottajaa, on 480 000 tonnia vuodessa, ja se perustuu 332 vuosittaisen työpäivän painotettuun keskiarvoon. Tämä luku sisältää kaikki 26 päivänä maaliskuuta 1980 joko yksinomaan tai kausittain kloorifluorihiilivetyjä F-11 ja F-12 tuottavat tuotantolinjat.